กระทรวงเกษตรและสหกรณ์ เดินหน้าจ้างแรงงานในโครงการ 1 ตำบล 1 กลุ่มเกษตรทฤษฎีใหม่ ครบ 1.6 หมื่นรายแล้ว
นายทองเปลว กองจันทร์ ปลัดกระทรวงเกษตรและสหกรณ์ เปิดเผยถึงโครงการ 1 ตำบล 1 กลุ่มเกษตรทฤษฎีใหม่ ที่ยึดหลักปรัชญาเศรษฐกิจพอเพียง โดยจัดหาแหล่งน้ำ สร้างแหล่งน้ำในพื้นที่ของเกษตรกร ให้สามารถพึ่งพาตนเองได้โดยเฉพาะอย่างยิ่งในช่วงสถานการณ์โควิด-19 ที่มีการเคลื่อนย้ายแรงงานกลับภูมิลำเนา โครงการดังกล่าวนี้จึงช่วยส่งเสริมและกระตุ้นเศรษฐกิจฐานรากในพื้นที่ โดยมีเป้าหมาย 4,009 ตำบล คลอบคลุม 75 จังหวัด ขณะที่ตั้งเป้ารับสมัครเกษตรกรไว้ 32,000 ราย แรงงานอีก 16,000 ราย รวมเป็นอัตราจ้างกว่า 48,000 ราย ล่าสุด ณ วันที่ 21 กุมภาพันธ์ 2564 มีเกษตรกรสมัครเข้าร่วมโครงการแล้ว 20,583 รายโครงการ 1 ตำบล 1 กลุ่มเกษตรทฤษฎีใหม่ ยังเปิดรับสมัครเกษตรกรจนถึงสิ้นเดือนนี้ ขณะที่แรงงานที่สมัครเข้ามาครบตามจำนวนรับสมัครแล้ว ซึ่งดำเนินการจ้างงานไปแล้ว 9,200 ราย อย่างไรก็ตาม การดำเนินการจัดหาและสนับสนุนปัจจัยการผลิตให้แก่ฟาร์มของเกษตรกรจะยึดความเหมาะสมของพื้นที่นั้นๆ ด้วย เพื่อให้ตรงตามความต้องการของเกษตรกร คลอบคลุมทั้งด้านพืช ปศุสัตว์และประมง